text: Medarbejdere: Skat bliver sat bag ud af flytning fra Horsens
  20 januar 2016 kl. 15.48
  Skat mister effektivitet ved at flytte 60 medarbejdere fra Horsens til Ringkøbing, siger medarbejderne
  Onsdag havde medarbejderne hos Skat i Horsens svært ved at se visdommen i, at 60 af dem skal flytte 124 kilometer mod vest fra Horsens til Ringkøbing, hvis de vil beholde deres arbejde.
  Flytningen er dels en del af regeringens samlede plan om udflytning af statslige arbejdspladser fra hovedstaden til resten af landet og dels resultatet af en intern rokade hos Skat.
  Problemet er, at Skat mister effektivitet ved udflytningen, siger medarbejderne onsdag til TV SYD, og netop i en tid, hvor Skat er nede på effektivitet er det næppe det mest smarte, siger de.
  De vurderer, at det tager to år at få en ny medarbejder op i det forventede effektivitetsniveau.
  